Bɛŋa

**Bɛŋa** anɛ biili wɛla banɛ an bʋnbʋtir bielif buudi wʋsa kanɛ bɛ Fabaceae buudi ni ka bɛŋid tiis wɛn. Ka an zɛnvaand diib ka saalib nɛ kɔnbid dit. Li dʋgʋb buudi zuoya, ba anɛ dʋgʋb kiimʋg, nɛ sɛnɛb ka an buudi bɛdigʋ diib dunia nwa ni.Baŋid tiis la bɛnɛ zɛnma'asa lʋgʋr la ni, tibama buudi la ka'e tibɛda banɛ yuugida, ba ya'a wɛl ka ba pɔn' naae ba yiti kpinɛ.  Bɛŋa anɛ zɛnwaad tis ninsaal bɛɛ bʋmkɔnbid diib Di na nyaŋi kilim diibi bɛ zin'is bɛdigʋ; dʋgʋb, kiimʋg, bɛɛ sɛn' wʋʋ bodobodo nɛ ka nidib bɛdigʋ mɔri maani ba buudi diib.

## Bɛŋa tʋʋm
Dinɛ mɔr ningbiŋ maalʋg la'ad laa, di gɔsid ningbiŋ bɛdim bɛllim, di tisid vʋm yuugir nɛ ban'as sieba nwɛnnɛ susunya wiim, nɛ sikir wiim wʋsa.

## Pian'azut
Piana zug nwa, “bɛŋir” nɛ lin siniŋ nɛ Germanic cognate ni la ( wʋʋ German Bohne)  da pʋn bɛ West Germanic languages pianad naming ka 12 century la nyaan paae, ka piana zut ban anɛ bɛŋ-lamma, (broad beans), chickpeas nɛ bɛŋ sieba banɛɛ bɛ nwana pʋʋginPianazug la gbipiana zug nwa, “bɛŋir” nɛ lin siniŋ nɛ Germanic cognate ni la ( wʋʋ German Bohne)  da pʋn bɛ West Germanic languages pianad naming ka 12 century la nyaan paae, ka piana zut ban anɛ bɛŋ-lamma, (broad beans), chickpeas nɛ bɛŋ sieba banɛɛ bɛ nwana pʋʋgin. Pianaug linɛ an “bɛŋa” la anɛ German dim pianad (Titυυnli, German Bohne) anɛ pianaug linɛ da an West Germanic dim pianad hali ka 12th century da nam pυ paae, (3) ka li gbin bigis ye bɛŋa nam bɛdigυ, bielim baanlυg chickpeasg, bɛŋ-bυυda nam banɛ bɛ. Nɛ da naami yυυg hali ka ba da naam baŋ dunia genus Phaseolus linɛ Europe la. Columbian dim, Europe dim nɛ America dim n da tiasid bυnbυυda nam la, ba da buonɛ li ye pod-borne bυnbυυda, ka li paal ye bɛŋa kanɛ ka sɔ wυsa mi la nɛ bɛŋ-tɛɛnda, wala banɛ nwan wala buudi nam. Nannanna, ba nɔk pianazug nwa n pυt bυnwanna titaam banɛ nwan woo bɛŋa la pυt ye bɛŋa., (3)(4) ba sieba woo kikeugυn bɛŋa, bɛg-sabilla, nɛ sieba, hali nɛ banɛ pυ nwannɛ ba tituaa la, woo kɔfɛ bɛŋa, vanilla bɛŋa, kasta bɛŋa, nɛ kɔɔkɔ bɛŋa. Pianazug “bɛŋa” nwa, ba tune nɔki li pυt bυnwanna kɔnɔb-kɔnɔb buudi.  

Bυnbυυda linɛ buon ye “bɛŋa” la paas bυbυυda nam nɛ zυυdnam wυsa ni linɛ buon ye (bυnwanna),[3] laamnɛ ba yυda la pυ dɔl taaba saŋa pamm ni la (hali ka ban mɔri ba tυm siel la laam bɛ kɔnɔb-kɔnɔb sυυlυm nam pυυgin la). Pianazuta ayi nwa, bɛŋa nɛ zυυd, anɛ banɛ ka ba ɛɛnti sua ba gur kuob saŋa amaa bυnbυυda banɛ nyɛɛnd tɛŋin ka ba bili an baanlυg la lɛɛ pυ paasɛ nɛ banɛ ka ba pυ mɔri ba tυm zυυd tυυma nam la (woo yaama nam kɔnɔb-kɔnɔb), woo yaammaasa nam. United Nations Food and Agriculture Organization dim piana bigis “Bɛŋa, kυdυg” gbin (li pianad saafi anɛ 176) ye li tυmnɛ n bɛ Phaseolus ni maaa. Nɛ anɛ titυυnli kɔnɔb-kɔnɔb paannɛ pianad nɛ sienam gbin n an siem giŋa ti dunia nwa bɛllimin li yaa kɛnɛ zυυdnam yɛla ni nɛ tinam na nɔk yυυr yinnɛ pυt laad bɛdigυ; Titυυnli pianaug yinnɛ linɛ ka ti mɔri kpanbidi buon sielnam bɛdigυ anɛ biilif, ka yɛlsida la anɛ ye n tɔɔsi anɛ bυnwanna, kpaadib ni amaa ka ba lɛɛ kpabi li laasi buon ye zɛvaand. Kpinnim linɛ bɛ anɛ ye zɛvaand nam bɛdigυ ka ba buonnɛ ba ye bɛŋa, ba sieba anɛ , bɛŋ-tɛɛnda, bɛŋ-sabilla nɛ bɛŋ-waanam nɛ akanitifolia (nwadig pυυgin bɛŋa), bama wυsa da laasi anɛ Phaseolus amaa ka lin nyaaŋ ka ba baki baa maa lin wυsa pυυgin la ba pυ bas ban da mɔri ba tυm siel laa.

## Li kuob
Bɛŋa on pʋ nwɛn wʋʋ pea linɛ nwɛn wʋʋ bɛŋa laa, bɛŋa anɛ zʋʋd banɛ maan tituaa tʋʋlʋg saŋa. Ba vaand la mɛn tisidi ba linɛ ka ba bɔɔd ka ba na nyaŋi maal sʋŋa ka pʋ bɔɔd bʋgʋlʋm wʋʋ zʋʋd banɛ kpɛlim laa. Ba biib nyain anɛ lin yi dabisim 55-60 lin yi ba bʋdʋb saŋa ti paae ba bʋnib saŋa. Bɛŋa nwa mɛŋim yaa ti niŋ paadi naae, ba lɛbigidnɛ dɔnbʋʋnlʋm ka siiŋi kʋdʋgid, ka bɛŋ-bielim linɛ bɛ paad la pʋʋg la mɛ tiak dianam n lɛbig wiig bigis ye li kʋdigi ya tituaa. Bɛŋa nam titaam anɛ banɛ tɛɛnd, ka ti yaa gɔsɛ zʋʋd bama nam buudi bɔɔd sʋŋir, li tune an ye ti bɔ daadi tiel ka ba nyaŋi tiɛn dʋ. American dim titaam ɛɛnti laasi ba n bʋt nɛ kawanna nɛ zʋʋd sieba nam, ka kawnna la waalim la sʋŋ bɛŋa nam la ka ba nyaŋi tɛɛn dɔ maal tituaa.

Nannanna, “mɔɔgin bɛŋa” nyaŋidi yuun nɔbigid hali ka pʋ lɛm bɔɔd ye ba tial o siel ka o dɔɔ ka nyaŋi tɛn tituaa hali gaad banɛ ka ba nɔk daadi sʋŋi tia ba la. Nɛ zugu kɛ ka mɔɔgin bɛŋa mɔr daa hali gaad bɛŋ-banɛ kpɛlim la.

## Li siniŋir ([[labakʋda]])
Bɛŋa sʋm da anɛ ye,li da anɛ dikanɛ da tisid ziim kʋdimin sa la ti paae nananna nwa zʋmaaʋŋ dim yɛla ni, ka nan kpɛn an sʋm .Bɛŋa paas yiiga bʋnbʋtta banɛ ka ba da kuod. Bɛŋ-yalima, Broad beans, ka ba lɛn buon ye fava beans la bɛ nɛ ba mɔɔgin bɛllimin la ka zɛm wʋʋ nʋʋbil fiinf nʋian nɛ, ka ba da paami li nɛ Afghanitan teŋgbaʋŋʋn nɛ Himalayan zouya lɛma ni,

Li yiiga kuob buudi Thailand teŋgbaʋŋʋn yʋʋma kɔbis yɔpɔi BCE, la ken sa, ka yaad tʋʋʋma pʋn bɛ. Ba da mɔr bɛŋa paasidi kumin nɛ mum Egypt kʋdʋg, teŋgbaʋŋʋn, ancient Egypt ka yʋʋma kɔbis yi BCE, la nyaan da paae ka ba kuo li la, bɛŋ-biela yalima da kpɛn Aegean sʋʋlimin, Aegean region, Iberia nɛ transslpine Europe. Iliad teŋin (century 8 BCE la ni) Bɛŋa nɛ chickpeas  yʋʋr pʋdig ya zʋmaaŋ wʋsa ni ziemisin.

Yiiga mɔɔgin bɛŋa kanɛ ka ba da pinili kuo America teŋin da yinɛ Guitarrero cave, Guitarrero kuglɛma ni, nɛ bʋnvʋya bɛllim  zinis yɛla vɛɛnsigin Peru teŋin hali yʋʋma kɔbis yi la BCE saŋa ni sa. Phaseolus bɛŋa buudi an siem vɛɛnsʋg paal ye li yinɛ Mesoamerica teŋin ka widigi kpɛn li ya-dagɔbʋg, laam nɛ kawɛna, maize nɛ squash daam, bʋnbʋtta kanɛ ka ba da kuod hali.

Bɛŋa banɛ ka nidib dit titaam zina nwa bɛdigʋ anɛ genus phaseolus la sieba, ka da yinɛ America teŋin. Europe nid onɛ da nyɛɛ ba yiiga da anɛ Chritopher Columbus on da gɔɔnd zini kanɛ da nwɛn wʋʋ Bahamas nɛ, ka nyɛ ka ba nɔbigid pɔɔdin. Columbia kʋdʋg  buudi nidib da kuod phaseolus bɛŋa la buudi anu ba pɔɔdin: ba da kuod sɔ wʋsa bɛŋa (P vulgaris) Chili teŋin ti paae ya-datiʋŋ zinI kanɛ yʋʋn buon United States la; ka lima nɛ sieve bɛŋa (P lunatus) nɛ linɛ pʋ ba bɛla teparies (P acutifolius), scarlet runner bɛŋa (P cococineus), polyanthus bɛŋa.    

Kʋdʋmin yin bɛŋa banɛ bɛ America ka ti mi' la da yinɛ Guitarrero Cave kanɛ an archaeological site linɛ bɛ Peru ni, ka bɛ hali paae millennium BCE kanɛ paas ayi' la ni na. *Phaseolus* banɛ vɛɛns bɛŋa yɛla la yɛl ye li yinɛ Mesoamerica ni na, ka yadigi la bi'el-bi'eli paae southward, la'am nɛ kawɛna nɛ squash zʋʋd bana ka ba bʋdit saŋa wʋsa.

Bɛŋa buudi banɛ ka ti dit zina la paasi genus *Phaseolus ni,* linɛ yi America sʋ'ʋlʋmin na. Ka European dim daʋ kanɛ da nyɛɛ li yiiga da anɛ Christopher Columbus on da ieed ye o baŋ Bahamas la ka nyɛɛ ba mɔɔgin ka nɔbigid. *Phaseolus* bɛŋa buudi anu ka pre-Columbian dim da mɔri ba kʋli bʋdi ba yin ka ba lieb yin zʋʋd: bɛŋa banɛ ka nidib bɛdegʋ mi' (*P. vulgaris*) nɔbigi yi Chile ti paae United state ya-nya'aŋ; ka lima nɛ sieva bɛŋa (*P. lunatus*); nɛ teparies banɛ pʋ yadig zin'ig wʋsa la (*P. acutifolius*), nɛ scarlet runner bɛŋa (*P. coccineus*), nɛ polyanthus bɛŋa.

Labaar yinnɛ kanɛ ka pre-Columbian kʋdʋmin nidib da sɔb bɛŋa yɛla sʋ'ʋŋa la yʋ'ʋri an "pu'asada atan' " tiig sɛɛb nɔɔr-yinnɛ suor: "pu'asada atan' "  tiig sɛɛb nɔɔr-yinnɛ suor la bɛnɛ nimbanɛ bɛ lalli wʋʋ Atlantic ya-nya-aŋ Ku'om gbɛʋg la ni sa: Ka buudi bɛdegʋ la'am kuod bɛŋa bɛɛ zʋʋd banɛ du'ad bielim nɛ squash. Ba pʋ bʋrit Kawɛna la vuk-vuk wʋʋ bam bʋdi li European si'em laa, amaa li bʋditnɛ nɛ ti-gɛndis banɛ duodi agɔl pʋʋgin ka ba lal taaba wʋʋ nɔba makir ayuobʋ. Ba na bʋt bɛŋa la nɛ gilig ti-gɛndʋg la gbinnin ka ba nyaŋi nyɛ paalʋ duoe agɔl ti-gɛndʋg la ya'a zu'oe agɔl. American dim bɛŋa wʋsa saŋkan la da anɛ vine tiis; "mɔɔgin bɛŋa" da bʋtnɛ nannana. Kawɛn daʋg la anɛ sʋŋiri tis bɛŋa la, ka bɛŋa la mɛ tis Kawɛna la kʋ'ʋlʋm kanɛ li bɔɔd ka nyaŋi wal. Ka ba liis squash kawɛna la ni pɔɔgin la. Kawɛna la na lusi ba biela ka nintaŋ kʋ nwɛn ba, ka lus teŋ la titan la ka li kʋʋlim la kʋ lieb walim yii, ka na gu kɔnbid bɛdigʋ ka ba kʋ paae daam kawɛna la nɛ bɛŋa la, bɔzʋgɔ ba vaand la anɛ fura-fura, ka mɔri kɔnbʋlʋg, ka li vaand la an tiriba tiriba la, li tɔi nɛ kɛ ka bʋnkɔnbid wʋʋ gbambʋʋg nɛ ....... pʋ tunoe kpɛnɛdi li pʋʋginɛ, agaand pʋ sigidi li ni, ka li mɛ kat bʋnkɔnb sieba ka ba pʋ tunoe kpɛnɛdi li nii.

Ba da kuob bɛŋa Chili teŋ wʋsa ni, Hispanic kʋdʋg saŋa la, hali laligi paae Chiloe Archipelago.

Bɛŋ kpiemis yinɛ bɛŋa buudi kʋda bʋn yalima la ni (fava beans) nɛ yuolʋŋ bɛŋa buudi la (kidney, black, cranberry, pinto,, navy/haricof). 

## Bɛŋa buudi nam banɛ bɛ saŋa wʋsa
Diib nam bɛdigʋ banɛ ka ti buon ye “bɛŋa”, “legumes”, “lentils” nɛ “pulse” anɛ buudi yinne. Fabaceae (“leguminous” plant), ka lɛɛɛ yinɛ buudi kɔnɔb-kɔnɔb ni, li bɛ tens kɔnɔb-kɔnɔb, ka pʋdigi  gilig dunia nwa wʋsa ni, ka li anɛ zinI kanɛ ka ba na nyaŋi zien. Bɛŋa buudi bɛdigʋ vaand anɛ diib, li van maasa la ( li wal la mɛŋ wʋsa, bɛŋ-bielif tunoe bɛ wal la pʋʋg bɛɛ kae) bɛɛ waŋ la (bɛŋ-bielif kanɛ nam pʋ kpɛɛŋɛ linɛ kpɛɛŋ ka nan maas, bɛɛ linɛ kpɛɛŋ ka kʋdʋg). Bɛŋa buudi nam bɛdigʋ nwɛnɛ, ka nyaŋi zien temis bɛdigʋ dunia nwa wʋsa ni kɛ ka ba buudi kɔnɔb-kɔnɔb nam la yʋda mɔri nwɛnnim. 

### Bɛŋ biela suab
Lin zaŋ 2023 yʋʋm la ni, the Norwegian Svalbard Global Seed Vault sɔs nɔɔrim 40,000  ka gbanae  paan ye, phaseolus bɛŋa buudi la yɛla.

## Bɛŋa an siem

## Li malisim
Bɛŋa wal kanɛ nan an dɛnɛm anɛ 90% kuom, 7% carbohydrate, 2% protein, ka mɔri fat, kpaam biela kanɛ pʋ baŋid ye li bɛɛ. bɛŋa 100 grams (3.5 oz) diib pʋʋgin nɛɛ, bɛŋa kanɛ nan dɛnɛm la tittɛ calories 31 food energy ni, ka (10-19% Daily Value, DV) vitamin C (15% DV) nɛ Vitamin B6 (11% DV), ka lin lɛɛ zɛmis nɛ, li pʋ pɔɔda, li mɛ pʋ zuoe galisɛ, ka micronutrients sieba pʋ lɛm bɛ saa.

## Bɛŋa banɛ pʋ mɔri malisimm
Bɛŋa buudi bɛdigʋ, wʋʋ sianif bɛŋa la pʋ mɔri malisim, antinutrients ka an banɛ kɛt ka diib kanɛ niŋgbina la pʋ nyaŋi tʋm sʋʋm. phytic acid nɛ phylates, banɛ bɛ ki naming, wala, biili nɛ bɛŋa, guudi kɔnba kpɛɛgir nɛ Vitamin D tʋʋma. Edward Milianby, 1939 yʋʋm la ni, an onɛ da pinili vɛɛns phytic acid daamig diibin.

## Nimsaasim yɛla

#### Bʋnbɛɛd nam
   * Gbana la mɛŋ: [[phytohaemagglutinin]] nɛ [[soybean agglutinin  ]]*

Bɛŋa buudi sieba bʋmbɛɛd nam linɛ mɔri daamʋg, kanɛ pʋ baŋid diibi nɛ:lectin phytoheamagglutinin, linɛ an tilas ye li yisi bas, ka li na dɔlis nɛ dʋdʋbi nɛ yi. Kidney beans zian mɛŋ la anɛ bʋmbɛɛd, amaa buudi sieba mɛ an bɛɛd diibin, food poisoning. Laam nɛ li ya anɛ biel biel (bɛŋa 4 bɛɛ 5) tunoe kɛ ka pʋ-zabir naam, tiind naam, nɛ saan banas. Bɛɛd kaŋa pʋ bɛ kʋŋkɔna bɛŋa la nii, bɔzugɔ, ban pʋn dʋg nɛ sa. Bɛŋa sʋʋm ka li dʋgʋ paae wʋʋ minti piiga; bɛŋa ya pʋ dʋgʋ biigɛ, li bɛɛd la gat lin na pʋ dʋgɛ. 

Ya dʋgʋd bɛŋa ka pʋ kɛ ka li lɛɛd biel biel la, ka bugum la tʋʋlʋg pʋ an biela, slow cooker li kʋ nyaŋi saami li bɛɛd laa. Butter beans, bɛŋa la daanmɔg da yi falafel labaya ni; ba da zaŋi bɛŋ banɛ wʋʋl ka yaae li yadig li pʋ dʋgʋda, ka gmi'a lii kiim dʋg-Pɛŋ pʋʋgin, shallow fried ka lɛɛ bas bɛŋ biel yalima, broad beans la bɛɛ chickpeas.

Nimaasim tʋʋma lʋgʋr la pʋ mi bɛŋa bɛɛd la sʋʋŋaa, kɛ ka ba pʋ vɛɛnsidi li yɛla tiebig zinisi nɛ, bɛɛ ba zi pian li yɛlaa;  kɛ ka lin daam sieba pʋ baŋida. UK teŋgbaʋg zug Nationl Poisons Information Service la zinigin nɛɛ, nimaasim tʋmtʋmnib maaa mɔri bɛŋ zian bɛɛd baŋirɛ, li da pʋ flagg 2008 yʋʋm la nii.

Fermentation, Africa teŋ sieba ni, ba miilim nɛ bɛŋa, ye li paasi li malisim la, ka yisi li bɛɛd la. Miilʋŋ kanɛ pʋ mɔri sammɛ paasid nɛ malisim la paŋ li ya an bɛŋ-zɔɔm ka kɛ ka li tʋʋma pʋʋrin la an sʋʋm; vɛɛnsʋg kanɛ ka Emire Shimelis paasi li ni, Food and Engineering Program, Addis Ababa teŋin University. Bɛŋa an dikanɛ tisid niŋgbiʋŋ nɔbigiri, protein gat di banɛ kpɛlim la Kenya, Malawi Tanzania, Uganda nɛ Zambia temisin.

## Bɛŋ vaand mɔr bʋnvʋ bɛɛdnam
Nidib bʋt bɛŋa, beanssprouts, kɛt ka mung beans buudi la bul teŋ maasir kanɛ tʋl waam ni. Bɛŋ vaand mɔri dʋgid diib, bɛɛ dii li kansir bɛɛ li yaa waai, banas buudi naam ya, outbreak of disease, ka li yinɛ bʋnvʋ bɛɛd kanɛ kpɛn bɛŋa ni, ka li anɛ salmonella, listeria nɛ Escherichia coli, bɛŋ vaand ya pʋ dʋgi biigɛ, ka li sieba taasid kum.

## Binfaasim
Bɛŋa banɛ an diib bɛdigʋ, laam nɛ bɛŋ biel yalima la, kuomin bɛŋa la, nɛ soybeans mɔri oligosaccharides (raffinose nɛ stachyose maaa), buudi kanɛ mɔri sikir ka mɛ bɛ cabbage ni. Linɛ na saam oligosaccharides enzyme paŋ la buudim bɛ linɛ na kɛ ka sikir bama tʋm sʋʋŋa. Ninsaal pʋʋri tʋm nɛ diib siem la, li pʋ mɔri linɛ na sanam bɛɛd banɛ sig pʋʋrin  la paŋa, ka bacterial lɛɛ tumoe li tʋʋma nyɔbɛda la ni. Diib la nɛɛmig yisid pɛbisim, wʋʋ methane, ka li yinɛ diibin la, ka yʋʋn lieb binfaansim, flatulence.

## Lin  kuod siem
*     Gbaʋŋ la mɛŋ: [[Legume & Production]]*

FAO yisid bɛŋa kuob yɛla paan, ka li bɛ nɛ zinis buudi atan:

   1. pulse dry: ya yis soybeans nɛ suma, bɛŋa buudi wʋsa banɛ kpɛlim la, biela banɛ kpɛɛŋ ka kʋʋdʋg la.

   2. Oil crops: soybeans nɛ suma.

  3. Fresh vegetables: bɛŋa buudi wʋsa vaan mɛma.

FAO labaar la wʋsa bɛ teŋir bi'ela la.

## Bɛŋa buudi wʋsa kuob (million metric tons)

#### 

## Gbanvɛɛnsa